Občina Šmartno pri Litiji objavlja na podlagi 219. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23), Odloka o proračunu Občine Šmartno pri Litiji za leto 2024 (Uradni list RS, št. 130/23 in 43/24) in Statuta Občine Šmartno pri Litiji (Uradni list RS, št. 70/18)

**JAVNI RAZPIS**

**za financiranje promocije Občine Šmartno pri Litiji skozi šport v letu 2024**

**I. NAROČNIK JAVNEGA RAZPISA** je Občina Šmartno pri Litiji, Tomazinova 2, 1275 Šmartno pri Litiji.

**II. PREDMET JAVNEGA RAZPISA** je financiranje promocije Občine Šmartno pri Litiji skozi šport v letu 2024 z namenom večje prepoznavnosti na državni oziroma mednarodni ravni. Sredstva so namenjena udeležbi društev in posameznikov na športnih prireditvah doma in v tujini na najvišjem nivoju, stroškom promocije, nabavi opreme ipd.

**III. POGOJI, KI JIH MORAJO IZPOLNJEVATI VLAGATELJI**

A. Na razpis se lahko prijavijo športna društva in posamezniki, ki izpolnjujejo naslednje splošne pogoje:

• morajo biti najmanj tri leta registrirani v skladu z veljavno zakonodajo, s sedežem oz. stalnim bivališčem (posamezniki) v Občini Šmartno pri Litiji;

• morajo delovati v okviru panožne strokovne zveze;

• imajo zagotovljene kadrovske pogoje za uresničitev športnih aktivnosti;

B. Poleg splošnih pogojev navedenih v točki A, morajo športna društva in posamezniki izpolnjevati tudi naslednje posebne pogoje:

• društva uvrščena v kakovostni razred A:

– ekipa in/ali športniki nastopajo v uradnih tekmovalnih sistemih svoje nacionalne panožne športne zveze (v nadaljevanju: NPŠZ) za naslov državnega prvaka v članski kategoriji na najvišjem rangu tekmovanj (npr.: I. državna liga, slovenski pokal ipd.) oziroma sodelujejo v uradnih mednarodnih ligah.

• društva uvrščena v kakovostni razred B:

– društvo s svojimi ekipami in/ali športniki nastopa v uradnih tekmovalnih sistemih svoje NPŠZ za naslov prvaka lige (društva v kolektivnih športnih panogah morajo nastopati v ali članski kategoriji ali mladinskih kategorijah na najvišjih rangih državnih tekmovanj oz. sodelujejo v uradnih mednarodnih ligah).

Sredstva za namene predmetnega javnega razpisa se lahko dodelijo le tistim vlagateljem, ki za isti namen niso prejeli občinskih sredstev že na drugih javnih razpisih Občine Šmartno pri Litiji v letu 2024.

Izbrani vlagatelji bodo morali na vidnem mestu na svojih spletnih straneh oziroma družbenih omrežjih, ves čas od podpisa pogodbe o financiranju do vključno junija 2025 navajati Občino Šmartno pri Litiji kot podpornika oziroma financerja.

**IV. MERILA ZA IZBOR**

**Merilo 1 (največ možnih točk 500)**

|  |  |
| --- | --- |
| Tekmovanje na najvišjem rangu državnih tekmovanj ekip (člani) in/ali športnikov v NPŠZ in/ali  mednarodni ligi in/ali nastop na največjih mednarodnih tekmovanjih (kot so EP, SP, OI ipd.) v  sezoni 2023/2024 | |
| Število nastopov:   * 20 in več * 10 - 19 * 1 – 9 | Točke  500  250  100 |

**Merilo 2 (največ možnih točk 500)**

|  |  |  |
| --- | --- | --- |
| Razvrstitev športnih panog po klasifikaciji Mednarodnega Olimpijskega komiteja in po razredih MIZŠ v letu 2022 | | |
| Panoga:  rokomet  športno plezanje  strelstvo  tenis  taekwondo WTF  taekwondo ITF  Ostalo | Razred športne panoge  1  1  1  1  3  3  4 | Točke  500  500  500  500  200  200  150 |

Največje možno število točk, ki jih lahko doseže posamezni vlagatelj je 1000.

Predlogi vlagateljev bodo ocenjeni v skladu z navedenimi merili. Merila za ocenjevanje in vrednotenje prijav so ovrednotena s točkami. Merila, postavljena za ocenjevanje vlog, ne morejo biti predmet pritožbe.

Na podlagi vrednotenja po merilih javnega razpisa se prijavitelju izračuna skupno število točk.

Vrednost točke se izračuna tako, da se razpoložljiva proračunska sredstva delijo z vsoto točk, ki so jih prejeli vsi prijavitelji, ki so bili izbrani za financiranje promocije Občine Šmartno pri Litiji skozi šport v letu 2024.

Višina financiranja se določi na podlagi zmnožka prejetega števila točk in vrednosti točke.

**V. VIŠINA SREDSTEV**

Okvirna višina sredstev za financiranje promocije Občine skozi šport v letu 2024, ki je zagotovljena

v proračunu Občine Šmartno pri Litiji znaša največ do 10.000,00 EUR od tega za ekipne športe 8.000,00 EUR in za individualne športe 2.000,00 EUR.

Višina odobrenih sredstev vlagatelju, namenjena financiranju promocije Občine Šmartno pri Litiji skozi šport v letu 2024, bo odvisna od ocene vloge glede na postavljena merila.

**VI. ROK IZVEDBE**

Dodeljena sredstva za leto 2024 morajo biti porabljena do 31. decembra 2024, v skladu s predpisi, ki določajo izvrševanje občinskega proračuna, razen v primerih, ko Občina Šmartno pri Litiji na osnovi predhodnega zaprosila soglaša s kasnejšo porabo sredstev. Občina Šmartno pri Litiji bo z izbranimi izvajalci sklenila pogodbo o financiranju v letu 2024.

**VII. VSEBINA VLOGE**

Vloga na javni razpis mora biti izdelana izključno v skladu z javnim razpisom in navodili na prijavnih obrazcih javnega razpisa.

Prijavi je potrebno priložiti naslednje priloge:

• fotokopijo odločbe Upravne enote Litija o vpisu v register društev, če je v letu 2024 prišlo

do statusnih sprememb (velja za društva);

• potrdilo nacionalne panožne zveze, da je vlagatelj njen član (potrdilo mora biti izdano v

letu 2024);

• izjavo o zagotovljenem in ustrezno usposobljenem strokovnem kadru;

• poimenski seznam tekmovalcev ekip (člani) in/ali športnikov v NPŠZ za aktualno tekmovalno leto.

Tako izdelana vloga bo obravnavana kot popolna. Vlagatelji, katerih vloge bodo nepopolne, bodo pozvani k dopolnitvi vlog.

V kolikor bi katerikoli od vlagateljev želel umakniti, spremeniti ali dopolniti že oddano vlogo, lahko to stori samo na način, ki je opredeljen v VIII. točki javnega razpisa.

**VIII. ROK ZA ODDAJO VLOG IN NAČIN ODDAJE**

Vlagatelji morajo oddati vloge po pošti kot priporočeno pošiljko ali osebno v glavni pisarni Občine Šmartno pri Litiji in sicer najkasneje **do vključno 15.7.2024** (upošteva se datum poštnega žiga).

Vloga mora biti oddana v zaprti ovojnici, na kateri je naveden naslov:

Občina Šmartno pri Litiji, Tomazinova 2, 1275 Šmartno pri Litiji, s pripisom v spodnjem levem kotu: »NE ODPIRAJ – JR promocija skozi šport v letu 2024«.

Na hrbtni strani ovojnice mora biti naveden naziv in naslov vlagatelja.

Nepravilno oddane in označene vloge se izločijo iz nadaljnjega postopka in bodo vrnjene pošiljatelju. Vloge, ki ne bodo prispele v predpisanem roku, se zaprte vrnejo vlagateljem in ne bodo obravnavane.

Za uvrstitev v postopek izbora za dodelitev sredstev mora vsaka vloga izpolnjevati naslednje

pogoje, da se šteje kot formalno popolna:

• pravilno izpolnjeni prijavni obrazci, ki so sestavni del razpisne dokumentacije tega javnega

razpisa;

• priložena obvezna dokazila in druge priloge, navedene v prijavnih obrazcih ter

• poslana v roku in na način, ki je določen v tej točki javnega razpisa.

V kolikor bi katerikoli od vlagateljev želel umakniti že oddano vlogo, to stori pisno pred potekom roka za oddajo vlog.

V kolikor bi katerikoli od vlagateljev želel spremeniti ali dopolniti že oddano vlogo, to stori pred potekom roka za oddajo vlog tako, da odda zaprto ovojnico, na kateri je naveden naslov:

Občina Šmartno pri Litiji, Tomazinova 2, 1275 Šmartno pri Litiji, s pripisom v spodnjem levem kotu: »NE ODPIRAJ – JR promocija skozi šport v letu 2024 – SPREMEMBA/DOPOLNITEV«.

**IX. DATUM ODPIRANJA VLOG**

Odpiranje prejetih vlog bo vršila strokovna komisija, imenovana s sklepom župana Občne Šmartno pri Litiji. Odpiranje vlog ne bo javno in bo izvedeno v roku osmih dni od končnega roka za oddajo vlog. Odpirajo se samo v roku dostavljene, pravilno izpolnjene in označene kuverte, ki vsebujejo vloge.

Na odpiranju vlog bo strokovna komisija ugotovila pravočasnost, upravičenosti in popolnost vloge glede na to, če so bili predloženi vsi zahtevani dokumenti. V primeru nepopolno izpolnjenih vlog, s pomanjkljivo dokumentacijo, bo strokovna komisija, v roku osmih dni od odpiranja vlog, vlagatelje pozvala, da vlogo v roku treh delovnih dni dopolnijo.

**X. ODLOČANJE V POSTOPKU JAVNEGA RAZPISA IN OBVEŠČANJE O IZIDU JAVNEGA RAZPISA**

Na podlagi predloga strokovne komisije bo o izbranih, zavrnjenih in zavrženih vlogah s sklepom

odločil direktor občinske uprave Občine Šmartno pri Litiji. Vlagatelji lahko vložijo pritožbo v roku osmih dni od prejema sklepa, pri organu, ki je izdal odločbo. O pritožbi odloča župan Občine Šmartno pri Litiji. Vložena pritožba ne zadrži podpisa pogodb z izbranimi vlagatelji.

Zavržene bodo vloge tistih vlagateljev:

– ki ne bodo oddane v roku in na način, ki je določen v VIII. točki besedila javnega razpisa;

– ki ne bodo vsebovale vseh prilog in sestavin, ki jih zahteva besedilo javnega razpisa in

razpisne dokumentacije ter ne bodo dopolnjene v roku navedenem v pozivu za dopolnitev

vloge.

Zavrnjene bodo vloge tistih vlagateljev:

– ki ne bodo izpolnjevale splošnih pogojev javnega razpisa, pogojev določenih v III. Točki besedila javnega razpisa ali drugih pogojev navedenih v razpisni dokumentaciji.

Vlagatelji bodo o izbiri pisno obveščeni predvidoma v 15 dneh po zaključku postopka javnega razpisa. Z izbranimi vlagatelji bodo sklenjene pogodbe o financiranju. Občina Šmartno pri Litiji lahko javni razpis po svoji prosti presoji brez kakršnih koli posledic razveljavi ali dodeli le določen del razpoložljivih sredstev oziroma si pridržuje pravico do spremembe okvirne višine sredstev v primeru, da se razpoložljiva sredstva spremenijo v postopku spreminjanja proračuna Občine Šmartno pri Litiji za leto 2024.

**XI. KRAJ IN ČAS, KJER LAHKO ZAINTERESIRANI DVIGNEJO RAZPISNO DOKUMENTACIJO**

Razpisna dokumentacija je od dneva objave na spletni strani Občine Šmartno pri Litiji in do izteka roka za oddajo vlog dosegljiva na: <https://obcina.smartno.si/za-obcane/javni-razpisi-natecaji-narocila-drazbe-pozivi-in-namere/javni-razpisi-in-natecaji/>.

**XII. DODATNE INFORMACIJE V ZVEZI Z JAVNIM RAZPISOM**

Dodatne informacije v zvezi z javnim razpisom: Karmen Sadar, tel.: 01/8962-772, e-mail: [karmen.sadar@smartno-litija.si](mailto:karmen.sadar@smartno-litija.si).

Številka: 671-6/2024

Datum: 20.6.2024

Župan

Blaž Izlakar l.r.